Jon Larsen

Jon Larsen (født 7. januar 1959 på Jar i Bærum) og er en norsk jazzmusiker (gitar), komponist, plateprodusent og maler, kjent som kapellmester i String Swing-bandet Hot Club de Norvège (1979–2020), samt som grunnlegger av Djangofestivalen i Oslo (1980–), Hot Club Records (1982–), Norsk Musikkdistribusjon (1985–1995), Musikkoperatørene (1995–), Symfonisk Django (2005–), Zonic Entertainment (2007–), HCRs bokforlag Den Gyldne Banan (2008–), forskningsprosjektet Project Stardust (om mikrometeoritter, 2009–), HCR Studio (2015–) og butikken Treasures From Space (2021).

I 2020, etter 41 år som turnerende musiker, pensjonerte han seg fra Hot Club de Norvège.

Tidlige år 
Jon Larsen ble født i et arbeidermiljø på Jar i Bærum, med Lysakerelva som nærmeste nabo. Han begynte tidlig å tegne og male, og samle stein og mineraler i naturen. 13 år gammel arvet han en gitar og begynte å spille sammen med to skolekamerater fra Jar, Per Frydenlund (gitar) og Svein Aarbostad (bass). Sju år senere (1979) ble de freelance jazzmusikere på heltid da de startet Hot Club de Norvège. Allikevel var han først og fremst billedkunstner til å begynne med, og til langt ut i 1990-årene.

Gitarist 
Jon Larsen er kjent som gitarist innen stringswing, et uttrykk brukt om musikk som har relasjoner til Django Reinhardt. Han er kjent for sitt gitar-solistiske innslag på Lillebjørn Nilsens komposisjon «Tanta til Beate» (vinner av Spellemannprisen 1982) sammen med Hot Club, og har spilt med fremstående, internasjonale jazzmusikere som Philip Catherine, Tommy Mars, Angelo Debarre, Biréli Lagrène, Richard Galliano, Arild Andersen, Adrien Moignard, Scott Hamilton, Boulou Ferré, Martin Taylor, Toots Thielemans, Arthur Barrow, Stochelo Rosenberg, Christian Escoudé,  Ulf Wakenius, Jimmy Rosenberg, Hugo Rasmussen, Mads Vinding, Angelo Debarre, Howard Alden, Florin Niculescu, Gonzalo Bergara og Ben Powell.

Komponist 
Jon Larsen har vært aktiv som komponist gjennom hele sin musikerkarriere. Den første innspillingen han gjorde med egen musikk var i 1984, da Hot Club de Norvège spilte inn Baro's Revenge. Hans første større verk var Jimmy's Suite (1993, tildelt NOPAs pris Årets Verk). Fra 1995 ble han komponist på heltid, og har skrevet store deler av repertoaret til Hot Club de Norvège, i tillegg til strykekvartetter, symfoniske verk, lydbøker, samt musikk for Frank Zappas tidligere band. I 2007 begynte han også å skrive tekster. Han var initiativtaker til Symphonic Django. Larsen er også kjent som talentspeider, og oppdaget blant andre gitaristene Stochelo Rosenberg, Angelo Debarre, Jimmy Rosenberg og Andreas Öberg, og fiolintalentene Ola Kvernberg og Florin Niculescu.

Billedkunstner og surrealist 
Jon Larsen startet som billedkunstner, og er autodidakt. Tidlige inspirasjoner var Salvador Dali, Lars Hertervig, Giovanni Bellini og Theodor Kittelsen. Samtidig som han var Rolf Stenersen-støttet maler debuterte Larsen på klubben «Hades» allerede 1976. Året etter debuterte han også med separatutstilling av malerier (Galleri P43, Oslo). Tegnerelev av Ryszard Warsinski (fra 1977), flyttet til Barcelona for å studere Salvador Dalí (1978-1979). Separatutstillinger på Club 7 (1977 og 1980), GallerieT (1979), Christian Quart (Kristiansand 1980), Rosenkrantz Bokkafé (1982), Hurum Kunstforening (1994). Debut på Høstutstillingen 1982, Østlandsutstillingen (1983), Tegnerforbundets årsutstilling, m. fl. Festspillutstiller under SommerMelbu 1993. 

I 2009 kom utgivelsen av boken om Jon Larsens bilder, med tittelen Maler i solnedgang : 169 bilder og et egg, 1974–1994. Dette var den første monografien om en norsk surrealist, og ble utgitt på kunstbokforlaget Den Gyldne Banan. Trondhjems Kunstforening viste 2011 en stor retrospektiv utstilling av bildene, og i den forbindelse publiserte kunsthistorikeren Hilde Mørch et lengre essay om Jon Larsens bilder - «Jon Larsen - Crossover Man». Den retrospektive utstillingen ble senere vist i Aalesunds Kunstforening. 

Larsens fotografier av stjernestøv har blitt utstilt ved flere anledninger. I 2017 ble det arrangert en utstilling i Agora Gallery på Manhattan i New York City. I april 2022 åpnet galleri Biorama i Joachimsthal i Berlin en utstilling, og i juni 2022 viste Nesodden Kunstforening en utstilling med 22 nye stjernestøv-fotografier i store formater.

Produsent 
Jon Larsen har produsert mer enn 600 plater, DVD-er og bøker siden etableringen av Hot Club Records i 1982. En del av dette er for plateserien Vintage Guitar Series; serien består av ca. 400 produksjoner (per 2019) med Django-inspirert musikk fra hele verden. Blant annet har han produsert plater med Chet Baker, Warne Marsh, Jimmy Carl Black, Jan Erik Vold, Mari Boine, The Rosenberg Trio, Bruce Fowler, Don Preston, Benny Waters, Nappy Brown, Stéphane Grappelli og Adrien Moignard.

 1982: Old, New, Borrowed & Blue med Hot Club de Norvège
 1983: Sax Of A Kind Warne Marsh
 1988: Blåmann! Blåmann! med Chet Baker og Jan Erik Vold
 1988: For The Time Being Warne Marsh
 1988: Gypsy Guitars med Angelo Debarre
 1989: Seresta med The Rosenberg Trio (Stochelo Rosenberg)
 1993: Swinging With Jimmy med Jimmy Rosenberg
 2008: Drømmemakeren Sa med Jan Erik Vold og Egil Kapstad
 2010: Telemark Blue med Jan Erik Vold og Chet Baker
 2010: Colliding Galaxys med Don Preston
 2012: Symphonic Django med Florin Niculescu, Kristiansand Symfoniorkester og Stochelo Rosenberg
 2013: Willie Nickersons egg med Tommy Mars og Terje Strømdahl
 2018: First Recordings Jimmy Rosenberg
 2019: Django Festival – plateserie fra 1988, tolv utgivelser
 2020: Trio And Friends Adrien Moignard

Utgivelser som soloartist 
 1992: Superstrings – med Pascal de Loutchek
 1994: Guitaresque – med blant andre Ulf Wakenius, Pascal de Loutchek og Stian Mevik
 1996: Vertavo Live – med Vertavokvartetten og Hot Club de Norvège
 2003: The Next Step – med Egil Kapstad og Hilde Hefte
 2006: Short Stories From Catalonia – med Biel Ballester
 2007: Strange News From Mars – med musikere fra Frank Zappas gamle band, blant andre Tommy Mars, Bruce Fowler, Arthur Barrow, Jimmy Carl Black
 2008: The Jimmy Carl Black Story – dobbel-CD med blant andre Jimmy Carl Black, Tommy Mars, Rob Waring, Knut Reiersrud
 2009: Portrait Of Jon Larsen (samlealbum)
 2011: Willie Nickerson's Egg med Tommy Mars (engelskspråklig utgave)
 2013: Willie Nickersons egg med Terje Strømdahl og Tommy Mars (norsk utgave)
 2017: I stjernestøvets alder (podcast)
 2022: Stjernejeger (lydbok) – lest av Kim Haugen

Utgivelser med Hot Club de Norvège 
 1980: String Swing – med fiolinisten Ivar Brodahl
 1982: Old, New Borrowed & Blue – med fiolinisten Ivar Brodahl
 1984: Gloomy – med fiolinisten Ivar Brodahl
 1986: Swing de Paris – med fiolinisten Ivar Brodahl
 1992: La Roue Fleurie – med gitaristen Angelo Debarre
 1994: Swinging With Jimmy – med Jimmy Rosenberg
 1995: Portrait Of Django (with various French gypsy musicians)
 1995: Vertavo – med Vertavo String Quartet
 1997: Hot Shots – med Babik Reinhardt
 1998: Moreno – med Moreno og Angelo Debarre
 2000: Presenting Ola & Jimmy – med Ola Kvernberg og Jimmy Rosenberg
 2001: Angelo Is Back In Town – med Angelo Debarre
 2002: White Night Stories – med Tromsø Symfoniorkester
 2002: White Night Stories – Live
 2003: Django's Tiger – med Jimmy Rosenberg og Andreas Öberg
 2004: A Stranger In Town – med Bjørn Vidar Solli
 2005: Hot Cats – med Camelia String Quartet
 2008: Django Music
 2009: The Best Of Hot Club de Norvège
 2013: Caution HOT! – med Adrien Moignard og Ben Powell
 2017: Stardust – med Stian Vågen Nilsen, Eva Scholten og Gildas Le Pape
 2019: Moment's Notice – med Hallgeir Pedersen

Verker 
 1993: Jimmy's Suite 
 1995: Vertavo 
 2002: White Night Stories 
 2004: Hot Cats 
 2006: Musique Noir 
 2007: Luna Suite 
 2007: Strange News From Mars 
 2011/2013: Willie Nickersons egg – norsk versjon med Terje Strømdahl 2013; engelsk versjon med Tommy Mars 2011; fremført live på festivalen Moldejazz i 2014

Forskning på mikrometeoritter 

I 2009 startet Jon Larsen prosjektet Stardust som forsker på mikrometeoritter. I februar 2015 ble den første mikrometeoritten som var funnet i Norge verifisert av Matthew Genge fra Imperial College London. I januar 2016 ble hele Larsens forskningsprosjekt evaluert ved Natural History Museum (NHM) i London, og museet fastslo at Larsen har funnet en metode for å utvinne mikrometeoritter i bebodde områder av kloden. Larsens metode ble presentert ved forskerkonferansen MetSoc i august 2016 i Berlin, og Larsens forelesningsmanuskript ble i desember 2016 publisert i tidsskriftet Geology sammen med en fagartikkel Larsen hadde forfattet sammen med blant andre Matthew Genge. Boken In Search of Stardust ble utgitt samme år, og deretter holdt Larsen forelesninger om prosjektet i Norge, Tyskland, USA og Brasil. Han ble formelt tilknyttet Institutt for geofag ved Universitetet i Oslo som gjesteforsker fra februar 2017.

Filmopptredener/musikkvideo 
 1976: 1345 Østerås, Minofilm – på DVD i 2008
 1976: Post Mortem, Minofilm – på DVD i 2008
 1982 (ca.): Spagetti Blues (med Hot Club de Norvège) Norsk, s/h regi: Bela S.
 1983: Løver og Tigre (musikkvideo)
 2004: Hot Cats, Hot Club Records – med Hot Club de Norvège og Camelia Strykekvartett
 2008: Symphonic Django, Storm Studio – med Stochelo Rosenberg og Florin Nicolescu
 2010: Jon & Jimmy, Storm Studio – med blant andre Jimmy Rosenberg, Andreas Öberg og Chet Baker; vinner av nederlandske Edison Award
 2020: Fireball - Visitors From Darker Worlds, Werner Herzog

Bokutgivelser 
 2009: Maler i solnedgang, Kunstbokforlaget DGB
 2014: Norske Meteoritter, Kunstbokforlaget DGB
 2014: Zappa i Norge, Kunstbokforlaget DGB
 2016: In Search of Stardust, Kunstbokforlaget DGB – utgitt på japansk og tysk i 2017, på kinesisk i 2018
 2016: Robert Normann - Tusenkunstneren fra Sundløkka, Kunstbokforlaget DGB. Norsk lydbok (lest av Terje Strømdahl), 2022.
 2017: Jakten på stjernestøvet, Kunstbokforlaget DGB
 2018: Stjernejeger, Cappelen Damm – utgitt på tysk i 2019 (Benevento), på engelsk i 2021 (DGB); norsk lydbok (lest av Kim Haugen) i 2022
 2019: Mellom alle stoler – Hot Club de Norvège 40 år, Kunstbokforlaget DGB
 2019: On The Trail Of Stardust, Quarto Publishing (US)
 2020: Atlas of Micrometeorites, Kunstbokforlaget DGB – med Jan Braly Kihle
 2020: Romstein, Kunstbokforlaget DGB – med Morten Bilet
 2021: How To Find Stardust, Kunstbokforlaget DGB
 2022: Den umulige hagen, Kunstbokforlaget DGB

Utmerkelser 
 1993: NOPAs Årets Verk for Jimmy's Suite
 2007: Buddyprisen
 2008: Oslo bys kunstnerpris for 2007
 2009: Kardemommestipendet (Thorbjørn Egner/NOPA)
 2013: Audun Tyldens Minnepris (FFNP/FONO, Fondet for norske plateprodusenter)
 2019: Wilsemedaljen (Østfold Fylkeskommune)

Referanser

Eksterne lenker 
 
 Biografi fra Jazzbasen.
 Diskografi fra Jazzbasen.
 facebook

Norske jazzgitarister
Norske jazzkomponister
Personer fra Bærum kommune
Surrealisme